METROPOLITAN PROJECT DOO - У СТЕЧАЈУ
Београд - Палилула, ул. Мише Вујића бр. 2
 
ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА ЗА
ПРУЖАЊЕ УСЛУГА ПРОЦЕНЕ ЦЕЛИСХОДНОСТИ ПРОДАЈЕ СТЕЧАЈНОГ ДУЖНИКА КАО ПРАВНОГ ЛИЦА У ОДНОСУ НА ПРОДАЈУ ИМОВИНЕ СТЕЧАЈНОГ ДУЖНИКА И УСЛУГА ПРОЦЕНЕ ВРЕДНОСТИ СТЕЧАЈНОГ ДУЖНИКА КАО ПРАВНОГ ЛИЦА ИЛИ ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА ЗАВИСНО ОД ПРОЦЕНЕ ЦЕЛИСХОДНОСТИ ПРОДАЈЕ
 
	Имовину стечајног дужника чини:

· 3 стана у пословно-стамбеном објекту који се налази на катастарској парцели 647/1, уписан у ЛН 2044 КО Палилула; 
· 1 пословни простор у пословно-стамбеном објекту који се налази на катастарској парцели 647/1, уписан у ЛН 2044 КО Палилула;
· 18 гаражних места у пословно-стамбеном објекту који се налази на катастарској парцели 647/1, уписан у ЛН 2044 КО Палилула;

	Проценитељ ће такође:

· извршити процену ликвидационе вредности имовине стечајног дужника;
· извршити процену вредности стечајног дужника као правног лица (ДНТ методом или методом ликвидационе вредности капитала);
· дати предлог за најповољнији начин продаје,
· доставити објашњења на захтев стечајног управника, односно лица  ангажованог од стране стечајног управника у погледу обављене анализе;
· утврдити учешће вредности процењене имовине на којој је конституисано разлучно право, у односу на укупну процену вредности (изражено у процентима);
· саставити и доставити правно мишљење у вези правног статуса имовине која је предмет процене, на основу прибављене документације.
 
	Све напред наведено проценитељ ће извршити у складу са одредбама Закона о проценитељима вредности непокретности, Закона о стечају, Националним стандардом бр. 5 о начину и поступку уновчења имовине стечајног дужника, Међународним рачуноводственим стандардима и осталим релевантним и применљивим прописима.
 
1. Методе анализе

Понуђач са којим се закључи Уговор, анализу ће извршити на основу одредби Закона о стечају и Националног стандарда број 5 о начину и поступку уновчења имовине стечајног дужника. Неопходно је да се у анализи примене и све методе које су у складу са Међународним рачуноводственим  стандардима, а које ће исказивати вредности имовине стечајног дужника и вредности стечајног дужника, односно на онај начин на који се остварује највећа могућа вредност намирења поверилаца.

2. Рок за извршење посла

Рок за извршење посла ће бити један од параметара за одабир наповољнијег понуђача.

3. Извештај о процени

По завршетку посла, понуђач је дужан да припреми и достави детаљан извештај у електронској форми и 3 примерка у писаној форми, који ће морати да садржи следеће:
· предмет процене;
· мишљење о имовинско правној документацији;
· правно мишљење у вези правног статуса имовине која је предмет процене, на основу прибављене документације;
· дефиницију вредности;
· датум процене;
· опис метода коришћених у процени вредности;
· закључак о процењеној вредности имовине стечајног дужника, односно стечајног дужника као правног лица;
· претпоставке и ограничавајуће услове;
· прилоге са исказаним вредностима по свакој ставци предмета процене.

4. Информација за понуђаче

Заинтересовани понуђачи, односно овлашћени представници, своје понуде достављају на електронску адресу draganb77777@gmail.com.
Рок за доставу понуда истиче 15 дана од дана објављивања овог огласа на интернет страници Агенције за лиценцирање стечајних управника. Понуде које пристигну након овог рока неће бити узете у разматрање.
Контакт телефон лица задуженог за додатне информације: Драган Боројевић 064/261-96-79.

Достављена понуда мора да садржи:

· доказе о испуњености из тачке 5 овог позива;
· имена ужег консултантског тима који ће радити процену са задужењима и референцама;
· имена ширег консултантског тима;
· рок у коме ће завршити процену;
· цену за пружену услугу ИСКЉУЧИВО у динарима са посебно исказаним ПДВ-ом;
· динамику плаћања уговорене процене.

Понуда мора да буде на српском језику, јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.
Одлуку о избору најбољег понуђача, на основу накнадне анализе, донеће Одбор поверилаца стечајног дужника у складу са његовим законским овлашћењима у року
од 8 дана од достављања понуда Одбору поверилаца, о чему ће бити обавештени сви понуђачи. У случају да Одбор поверилаца не донесе одлуку у прописаном року, избор понуђача врши стечајни управник.

5. Услови конкурисања

Понуду за учествовање могу поднети сви понуђачи који испуњавају следеће услове:
· да је регистрован за обављање одговарајуће делатности код надлежног органа (уз понуду доставити доказ о овлашћењу за обављање послова односно обављање делатности процене вредности, лиценце предвиђеног проценитељског тима, решење из АПР-а, сертификате, уверења и друга документа издата од надлежних органа);
· да у листи референци понуђач  има извршене процене вредности имовине истог или сличног типа у односу на имовинску целину из овог позива (уз понуду доставити референце досадашњег рада понуђача);
· да му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;
· да је за претходне и текућу годину измирио доспеле порезе, доприносе и друге обавезе по основу јавних прихода;
· да располаже неопходним финансијским и пословним капацитетом:
· да у току 2020. године није имао пословни губитак;
· да је током 2021. године био ликвидан;
· да испуњава квалификациони услов, односно да располаже довољним кадровским и техничким капацитетом за вршење услуге из понуде.
 
	Наручилац задржава право да ни једну понуду не прихвати.
 


